Santa María de Ripoll estió un important centro cultural, en parte gracies a la suya colección d'escritos. A meyatos d'o sieglo X o monesterio contaba con una zifra de 66 manuscritos, que en ixas envueltas se consideraba una zifra prou important. En 1008 ya yeran 121, que esdevenioron 246 en morir l'abat Oliba en 1046. A mayoría d'istos manuscritos se copiaban y reproduciban en o monesterio ainto d'o suyo scriptorium. O exemplar de mas valura d'a colección ye a dita Bíblia de Ripoll con quantas ilustracions y una serie de textos introductorios que la fan esdevenir en una especie d'enciclopedia d'o texto sagrato. Aquí s'escribió tamién en zaguerías d'o sieglo XIII a Gesta Comitum Barchinonensium, considerata como a primera historia de Catalunya.